
PËR NJË SHTESË FONDI NË BUXHETIN E VITIT 2005, MIRATUAR PËR MINISTRINË E SHËNDETËSISË, PËR MBULIMIN E SHPENZIMEVE TË BËRA PËR KURIMIN JASHTË SHTETIT TË DREJTORIT TË SHËRBIMIT INFORMATIV SHTETËROR, ZOTIT KUJTIM HYSENAJ

Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit të Republikës së Shqipërisë”, dhe të neneve 7 e 10 të ligjit nr.9339, datë 21.12.2004 “Për Buxhetin e Shtetit të vitit 2005”, me propozimin e Ministrit të Shëndetësisë, Këshilli i Ministrave

VENDOSI:

1. Ministrisë së Shëndetësisë, në buxhetin e miratuar për vitin 2005, zëri “Shpenzime operative”, t’i shtohet fondi prej 2 100 000 (dy milionë e njëqind mijë) lekësh, për mbulimin e shpenzimeve të bëra për kurimin jashtë shtetit të drejtorit të Shërbimit Informativ Shtetëror, z.Kujtim Hysenaj.
2. Ky fond të përballohet nga fondi rezervë i Këshillit të Ministrave.
3. Pagesa të kryhet pas paraqitjes së faturave përkatëse.
4. Ngarkohen Ministria e Shëndetësisë dhe Ministria e Financave për zbatimin e këtij vendimi
Ky vendim hyn në fuqi menjëherë.

